Source: http://7sport.ro/brasov-langa-podium/
Timestamp: 2017-08-19 07:38:30+00:00

Document:
CSM Brașov, lângă podium – 7sport.ro
Recent, la București, în Sala Floreasca, Federația Română de Scrimă (FRS), for prezidat de brașoveanul Mihai Covaliu, a organizat Campionatele Naționale de Scimă pentru Copii de 10-13 ani. La eveniment au luat parte sportivi de la cluburile de scrimă Riposta București, Dinamo București, CSS Unirea Iași, Duel București, Mușchetarul Iași, CSTA București, Sabia de Aur București, CSA Steaua București, CSM Brașov, CSM Iași, CSS Slobozia.
În întrecerea fetelor la sabie (42 sportive, 18 cluburi), dintre sportivii de la CSM Brașov, pregătiți de Marius Gălățanu, cele mai încurajatoare rezultate le-au înregistra la individual Vanessa Danciu (locul 5) și Ana-Maria Botezatu (locul 3), la categoria de vârstă U13. La echipe, cu toate că apăreau printre favorite, fetele din Brașov, în formula Vanessa Danciu, Ana-Maria Botezatu, Denisa Parteni şi Ana Ovesia, au încheiat lângă podium (locul 4). În finala mică, CSA Steaua – CSM Brașov, scor 45-36. În finala mare, CS Riposta 1 – CS Dinamo 1, scor 45-29.
La individual, reprezentantele CSM Brașov au ocupat locurile 24 (Denisa Parteni, U13), 25 (Ana Ovesia, U11), 30 (Ioana Guliciuc, U11), 30 (Bianca Ionel, U13), 36 (Casandra Râșnoveanu, U11) și 39 (Beatrice Ionel, U11).
Tot de la CSM Brașov, dar în duelurile băieților, Norbert Cărămidaru a încheiat pe locul 17 (U11), Andrei Toboşaru – pe locul 25 (U13), iar Alexandru Crăciun – pe locul 41 (U13).
campionate scrima, concursuri scrima, scrima, scrima brasov, scrima copii, scrima sabie, sport brasov
« A lăsat Florida pentru Brașov. Din ambiție!
2+2 pentru CSU Atlassib Sibiu »

References: CSM 
 CSM 
 CSM 
 CSM 
 CSM 
 CSM